stanford-oval/wikipedia huggingface dataset:
Danny Granger

| Danny Granger |
| --- | --- |
 Danny Granger.
Henkilötiedot
Koko nimi:  Danny Granger Jr.
Syntynyt: 20. huhtikuuta 1983 (ikä 41) New Orleans, Louisiana, Yhdysvallat
Kansalaisuus:   Yhdysvallat
Koripalloilija
Pituus:  206 cm
Paino:  103 kg
Nyk. joukkue:   Miami Heat
Sarja:  NBA
NBA-varaus:  17. varaus 2005 Indiana Pacers
Pelaajaura
Seurajoukkueet
2005–2014 2014 2014–:   Indiana Pacers  Los Angeles Clippers  Miami Heat
Maajoukkueet
2009–:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo.MM-kilpailut  | Mitalit> Maa:   Yhdysvallat.Miesten koripallo.MM-kilpailut  | Mitalit> Maa:   Yhdysvallat.Miesten koripallo.MM-kilpailut  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Turkki 2010 | koripallo |  |
Danny Granger Jr. (s. 20. huhtikuuta 1983 New Orleans, Louisiana) on yhdysvaltalainen koripalloilija ja maailmanmestari, joka on pelannut NBA:ssa vuodesta 2005 lähtien. Kaudella 2014–2015 hän edustaa Miami Heatiä.
Pienenä tai isona laitahyökkääjänä pelaavan Grangerin varasi NBA:han vuoden 2005 varaustilaisuudessa 17. vuorolla Indiana Pacers. Hän pelasi Pacersissä yhdeksänä kautena. Kaudella 2005–2006 Granger valittiin tulokkaiden kakkostähdistöjoukkueeseen. Kaudella 2008–2009 hänet valittiin tähdistöotteluun ja kauden kehittyneimmäksi pelaajaksi.
Granger oli viitenä peräkkäisenä vuonna (2007–2012) Pacersin paras pistemies. Kaudella 2012–2013 hän pystyi pelaamaan polvivamman vuoksi vain viisi ottelua. Helmikuussa 2014, kesken kauden 2013–2014, hän siirtyi ensin Philadelphia 76ersiin osana pelaajakauppaa, jossa Pacers sai vaihdossa Evan Turnerin ja Lavoy Allenin, ja myöhemmin vapaana pelaajana Los Angeles Clippersiin 76ersin ostettua hänen sopimuksensa ulos. Heinäkuussa 2014 Granger siirtyi kaksivuotisella sopimuksella Miami Heatiin.
Granger saavutti Yhdysvaltain maajoukkueessa maailmanmestaruuden Turkin vuoden 2010 kisoista.
Columelliaceae

| Columelliaceae |
| --- | --- |
 Desfontainia spinosa
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Bruniales / Desfontainiales
Heimo::  Columelliaceae  D.Don, nom. cons.
Synonyymit
 Desfontainiaceae Pfeiffer 
Suvut
 Columellia  Desfontainia 
Katso myös
   Columelliaceae Wikispeciesissä   Columelliaceae Commonsissa 
Infobox OKNimi-testi OK: 
Columelliaceae on pieni, vain viisi lajia käsittävä kasviheimo koppisiemenisten Bruniales-lahkossa.
Tuntomerkit

Kasvit ovat puuvartisia. Silmut ovat suomuttomia. Lehdet sijaitsevat vastakkaisina pareina, joissa lehtikannat ulottuvat toisiinsa. Lehtilapa on hammaslaitainen. Kukinto on verson tai sen haaran päässä ja on viuhkomainen. Kukat ovat keskikokoisia. Ponnen lokeroside eli konnektiivi on hyvin kehittynyt, ja ponnen puoliskot eli teekat kiinnittyvät siihen koko pituudeltaan. Kussakin emilehdessä on paljon siemenaiheita. Hedelmä on verhiön suojaama ja monisiemeninen.
Levinneisyys

Heimo on amerikkalainen ja kasvaa Costa Ricasta Chileen ulottuvalla alueella. Trooppisella vyöhykkeellä lajit rajoittuvat vuoristoon.
Luokittelu

Heimossa on vain kaksi sukua, jotka ovat evoluutiossa eronneet toisistaan noin 64 miljoonaa vuotta sitten.
1. Columellia D.Don
Suvun neljä lajia kasvavat Kolumbiasta Boliviaan ulottuvalla alueella Andeilla. Ne ovat kitkeränmakuisia. Lehtilavan hampaissa on tavallisesti kärkirauhaset. Kukissa on kaksi hedettä, joiden teekat ovat puolipallomaisia ja konnektiivit leveitä. Sikiäin on enimmältään kehänalainen, istukkatyyppi parietaalinen tai aksile, luotti leveän kaksiliuskainen ja melkein kuppimainen. Hedelmä on rakokota.
2. Desfontainia Ruíz & Pavón.
Desfontainia spinosa on suvun ainoa laji. Se kasvaa Costa Ricasta Chileen ulottuvalla alueella ja on pensas, jolla on piikkihampaiset lehdet. Kukinto on tavallisesti surkastunut yksikukkaiseksi. Verhiö on kasvanut tyveltään yhteen, ja teriö on kontortti. Sen nieluun kiinnittyvät tukevapalhoiset heteet. Sikiäin on kehänalainen, yhdislehtinen, tavallisesti viidestä, harvoin kuudesta tai seitsemästä emilehdestä muodostunut. Istukkatyyppi on aksile, mutta kärjestä parietaalinen. Luotti on vain hieman laajentunut. Hedelmä on marja.
Heimon systemaattinen asema on pitkään ollut arvoitus. Cronquist (1981) sijoitti sen Rosales-lahkoon, Takhtajan (1997) Hydrangeales-lahkoon. Desfontainia on tavallisesti viety heterogeeniseen strykniinipähkinäkasvien (Loganiaceae) heimoon, jolle se ei ole mitään sukua.
Aiheesta muualla

http://www.kew.org/science/tropamerica/neotropikey/families/Columelliaceae.htm (Arkistoitu – Internet Archive)
http://www.edenproject.com/visit-us/whats-here/plant-a-z/spiny-desfontainia (Arkistoitu – Internet Archive)
Dan Schneider

| Dan Schneider |
| --- | --- |
 Dan Schneider iCarlyn kuvauksissa.
Henkilötiedot
Syntynyt: 14. tammikuuta 1966 (ikä 58) Memphis, Tennessee, Yhdysvallat
Kansalaisuus:  Yhdysvallat
Näyttelijä
Aktiivisena:  1984–
Aiheesta muualla
www.danschneider.com
IMDb
Elonet
Dan Schneider (s. 1966) on yhdysvaltalainen näyttelijä, käsikirjoittaja ja elokuva- sekä televisiotuottaja. Hän on luonut muun muassa Nickelodeonin televisiosarjat Drake & Josh, iCarly, Zoey 101 ja Victorious.
Aiheesta muualla

Dan Schneider Internet Movie Databasessa. (englanniksi)
Claudio Chiappucci

| Claudio Chiappucci |
| --- | --- |

Henkilötiedot
Syntynyt: 28. helmikuuta 1963 (ikä 61)
Kansalaisuus:   Italia
Pyöräilijä
Lempinimi:  El Diablo
Joukkue:  lopettanut
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
1985–1996 1997 1998–1999:  Carrera Asics Amica Chips
Suurimmat voitot
 Ranskan ympäriajo, 3 etappia, mäkikilpailu 1991, 1992 Italian ympäriajo, 1 etappi, mäkikilpailu 1990, 1992, 1993, pistekilpailu 1991 Baskimaan ympäriajo 1991 Katalonian ympäriajo 1994 Milano–San Remo 1991 Clásica de San Sebastián 1993 
 Tiedot päivitetty: 6. elokuuta 2007 
Claudio Chiappucci (s. 28. helmikuuta 1963 Uboldo, Varesen maakunta) on entinen italialainen maantiepyöräilijä. Maailman parhaisiin pyöräilijöihin 1990-luvun alussa kuulunut Chiappucci tunnettiin hyökkäävästä ja yllätyksellisestä ajotyylistään.
Chiappucci sijoittui Ranskan ympäriajossa toiseksi vuonna 1990. Hän kuului kilpailun ensimmäisellä etapilla irtiottoryhmään, joka saapui maaliin kymmenen minuuttia ennen pääjoukkoa. Chiappucci johti tämän jälkeen kilpailua aina viimeiseen aika-ajoon saakka, jolloin Greg LeMond ohitti hänet voittaen Tour de Francen 2.16 erolla italialaiseen. Seuraavana vuonna hän sijoittui kilpailussa kolmanneksi. Vuoden 1992 Ranskan ympäriajossa Chiappucci voitti 13. etapin lähdettyään irtiottoon päivän ensimmäisellä vuorella. Hän ehti maaliin Sestriereen juuri ennen kuin Miguel Indurain ja Gianni Bugno tavoittivat hänet. Tourin lopputuloksissa Chiappucci oli jälleen toinen.
Chiappucci voitti Milano–San Remon vuonna 1991 ja Clásica de San Sebastiánin 1993. Vuoden 1994 maantieajon MM-kilpailussa hän saavutti hopeaa Luc Leblancin jälkeen. Italian ympäriajossa hän sijoittui toiseksi vuosina 1991 ja 1992 sekä kolmanneksi 1993.
Chiappucci kertoi vuonna 1997 käyttäneensä EPO-hormonia vuodesta 1993 lähtien, mutta perui myöhemmin puheensa. Hänen verensä hematokriittiarvot olivat kuitenkin vuosina 1993–1995 poikkeuksellisen korkeat ja hänen tiedetään käyttäneen pyöräilijöille EPO:a toimittaneen tohtori Francesco Conconin palveluita .
Saavutuksia

Ranskan ympäriajo:
1990 kokonaiskilpailun toinen
1991 kokonaiskilpailun kolmas, mäkikilpailun ja etapin 13 voitto
1992 kokonaiskilpailun toinen, mäkikilpailun ja etapin 13 voitto
1993 kokonaiskilpailun kuudes ja etapin 17 voitto
1995 kokonaiskilpailun 11.
Italian ympäriajo:
1990 kokonaiskilpailun 12., mäkikilpailun voitto
1991 kokonaiskilpailun toinen, pistekilpailun voitto
1992 kokonaiskilpailun toinen, mäkikilpailun voitto
1993 kokonaiskilpailun kolmas, mäkikilpailun ja etapin 14 voitto
1994 kokonaiskilpailun viides
1995 kokonaiskilpailun neljäs
Espanjan ympäriajo:
1997 kokonaiskilpailun 11.
Pariisi-Nizza:
1990 etapin 7 voitto
Baskimaan ympäriajo:
1991 kokonaiskilpailun ja etapin 3 voitto
1994 kokonaiskilpailun kolmas
Tour de Romandie:
1993 kokonaiskilpailun toinen
Katalonian ympäriajo:
1993 kokonaiskilpailun viides
1994 kokonaiskilpailun ja etapin 4 voitto
Maantieajon MM-kilpailu: 1991 17., 1993 12., 1994 hopeaa, 1996 13.
Milano–San Remo: 1991 voitto, 1995 kahdeksas
Flanderin ympäriajo: 1995 neljäs, 1997 kuudes
Liège-Bastogne-Liège: 1993 kuudes, 1994 neljäs, 1995 seitsemäs
Giro di Lombardia: 1992 toinen, 1993 neljäs, 1994 toinen, 1995 kuudes
La Flèche Wallonne: 1991 kolmas, 1993 kolmas
Clásica de San Sebastián: 1992 toinen, 1993 voitto
Züri-Metzgete: 1990 kolmas, 1994 neljäs
Coppa Placci: 1989 voitto
Giro de Piemonte: 1989 voitto, 1995 voitto
Giro dell'Appennino: 1992 voitto
Giro del Trentino: 1992 voitto
Subida a Urkiola: 1992 voitto
Coppa Sabatini: 1993 voitto
Japan Cup: 1993 voitto, 1994 voitto, 1995 voitto
Escalada a Montjuic: 1995 voitto
Maailman ranking: 1990 toinen, 1991 kolmas, 1992 kolmas, 1993 neljäs, 1994 kolmas, 1995 kuudes
Maailmancup: 1990 kuudes, 1991 11., 1992 kuudes, 1993 neljäs, 1994 neljäs, 1995 11.
Chris Burke

Chris Burke
Christopher Joseph ”Chris” Burke (s. 26. elokuuta 1965) on yhdysvaltalainen näyttelijä. Hän esitti Charles ”Corky” Thatcheria vuosina 1989–1993 televisiosarjassa Elämä voittaa (Life Goes On).
Burke syntyi Point Lookoutin kylässä New Yorkissa. Hän on vanhempiensa Frankin ja Marianin neljästä lapsesta nuorin. Hänellä on Downin oireyhtymä, ja hän valmistui Don Guanella Schoolista vuonna 1985.
Burke julkaisi vuonna 1992 muistelmateoksen A Special Kind of Hero. Hän toimii National Down Syndrome Societyn hyvän tahdon lähettiläänä ja on myös johtanut omaa yhtyettään.
Aiheesta muualla

Chris Burke Internet Movie Databasessa. (englanniksi)
Craig Conroy

| Craig Conroy |
| --- | --- |

Henkilötiedot
Syntynyt: 4. syyskuuta 1971 Potsdam, NY, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  188 cm
Paino:  88 kg
Pelinumero:  24
Pelaajaura
Pääsarjaura:  1994–2011
Seurat:  Calgary Flames Los Angeles Kings St. Louis Blues Montreal Canadiens
NHL-varaus:  123, 1990 Montreal Canadiens
Craig Conroy (s. 4. syyskuuta 1971 Potsdam, NY, Yhdysvallat) on yhdysvaltalainen jääkiekkoilija, pelipaikaltaan keskushyökkääjä. Conroy pelasi NHL-liigassa 16 kauden aikana (1994–2011) yli 1000 ottelua.
Ura pelaajana

Conroyn varausnumero oli 123. vuoden 1990 varaustilaisuudessa. Ennen valintaa Montreal Canadiensiin, Conroy oli pelannut NCAA:ta Clarkson Universityssä. Hänet myytiin St. Louis Bluesiin vuonna 1996, missä hän pelasi viisi kautta plus-miinus tilasto aina plussalla. Hänet vaihdettiin vuonna 2001 Calgary Flamesin Cory Stillmaniin. Conroy oli Calgaryn kapteeni kauteen 2003–2004, jolloin Jarome Iginla syrjäytti hänet, ja Conroysta tuli varakapteeni.
Heinäkuussa 2004 Conroy siirtyi vapaana agenttina Los Angeles Kingsiin. Conroy pettyi, kun hänet jätettiin vuoden 2002 talviolympialaisten ulkopuolelle, mutta hänet valittiin Yhdysvaltain maajoukkueeseen vuoden 2006 olympialaisiin.
Conroy palasi Flamesiin 29. tammikuuta 2007 vaihdossa Jamie Lundmarkiin ja kahteen varausvuoroon. Seuraavana päivänä Conroy pelasi ensimmäisen ottelunsa Flamesissa kolmeen vuoteen. Conoroy pelasi Flamesissa uransa loppuun asti. Hän lopetti uransa kauden 2010–2011 aikana. Hän pelasi kauden aikana uransa tuhannen pelinsä. Conroy nimettiin Flamesin toiminnanjohtajan erikoisavustajaksi lopettamisensa jälkeen.
Claudio Beauvue

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 16. huhtikuuta 1988 (ikä 36)
Syntymäpaikka: Saint-Claude, Guadeloupe
Pelipaikka: oikea laitahyökkääjä
Pituus: 174 cm
Seura
Seura: Celta
Pelinumero: 12
Junioriseurat
2005–2006: Nantes
Seurat
| Vuodet | Seura | O | (M) |
| 2006–2012 | Troyes | 99 | (17) |
| 2011–2012 | → Châteauroux (laina) | 37 | (10) |
| 2012–2013 | Châteauroux | 21 | (6) |
| 2013 | → Bastia (laina) | 15 | (1) |
| 2013–2015 | Guingamp | 72 | (22) |
| 2015–2016 | Lyon | 19 | (5) |
| 2016– | Celta | 1 | (1) |
Maajoukkue
| 2009 | Guadeloupe | 2 | (0) |
 Seurajoukkueuran tilastot kattavat vain kansalliset sarjat, päivitetty 14. helmikuuta 2016.  Maajoukkueuran tilastot päivitetty 20. kesäkuuta 2015.
Claudio Beauvue (s. 16. huhtikuuta 1988 Saint-Claude, Guadeloupe) on ranskalais-guadeloupelainen jalkapalloilija, joka edustaa Espanjan Primera Divisiónissa pelaavaa Celta de Vigoa. Oikeajalkainen Beauvue on pelipaikaltaan oikea laitahyökkääjä.
Ura > Seurajoukkueura

Beauvue edusti nuorten tasolla FC Nantesia. Hänen ensimmäinen seura aikuisten tasolla oli tuolloin Ligue 2:ssa pelannut Troyes AC, jonka riveissä Beauvue debytoi elokuussa 2007 SC Bastiaa vastaan. Avausmaali syntyi saman vuoden lokakuussa Grenoble Foot 38:a vastaan. Beauvue pelasi vuosina 2007–2012 Troyesin paidassa kaiken kaikkiaan 99 ottelua, joissa syntyi 17 osumaa.
Kauden 2011–2012 Beauvue vietti kokonaan lainalla Ligue 2 -seura LB Châteauroux'ssa, jossa hän teki 37 pelissä kymmenen maalia. Heinäkuussa 2012 Beauvue siirtyi pysyvällä sopimuksella Châteauroux'n riveihin. Hän pelasi syyskauden aikana Ligue 2:ssa 21 ottelua ja teki kuusi osumaa. Tammikuussa 2013 Beauvue siirtyi lainalle Ligue 1 -seura SC Bastiaan. Hän teki pääsarjadebyyttinsä helmikuussa 2013 Evian Thonon Gaillard FC:tä vastaan ja uran ensimmäinen pääsarjaosuma, joka jäi myös kauden ainoaksi, syntyi Olympique Lyonnaisia vastaan maaliskuussa 2013.
Beauvue siirtyi Châteauroux'sta heinäkuussa 2013 Ligue 1:een nousseeseen En Avant de Guingampiin. Ensimmäisellä kaudellaan seurassa hän pelasi Ligue 1:ssä 36 ottelua, joissa syntyi viisi maalia. Tuolla kaudella Beauvue voitti seuran kanssa myös Coupe de Francen. Toisella kaudellaan seurassa Beauvue onnistui erittäin hyvin. Hän teki pelaamassaan 36 ottelussa hienot 17 maalia. Yhteensä Beauvue teki 72 pelaamassaan ottelussa 22 maalia.
Heinäkuussa 2015 Beauvue siirtyi saman sarjan Olympique Lyonnaisiin. Hän pelasi syyskaudella 19 ottelua tehden niissä viisi maalia. Tammikuussa 2016 Beauvue siirtyi espanjalaiseen Celta Vigoon.
Ura > Maajoukkueura

Beauvue pelasi vuonna 2009 kaksi ottelua Guadeloupen paidassa. Hän voi silti edustaa yhä Ranskaa, sillä Beauvuen ottelut Guadeloupen paidassa eivät olleet virallisia FIFA-otteluita.
Käännös suomeksi
Chris Brown (jääkiekkoilija)

| Chris Brown |
| --- | --- |

Henkilötiedot
Syntynyt: 3. helmikuuta 1991 (ikä 33) Flower Mound, Texas
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  190 cm
Paino:  97 kg
Seura
Seura:  Fehérvár AV19
Sarja:  ICE Hockey League
Pelaajaura
Pääsarjaura:  2012–
Aik. seurat:  Phoenix Coyotes (NHL) Portland Pirates (AHL) Washington Capitals (NHL) Hershey Bears (AHL) Hartford Wolf Pack (AHL) Iserlohn Roosters (DEL) Nürnberg Ice Tigers (DEL) Iserlohn Roosters (DEL) HC Slovan Bratislava (SloEL) Schwenninger Wild Wings (DEL)
NHL-varaus:  36. varaus, 2009 Phoenix Coyotes
Christopher James Brown (3. helmikuuta 1991) on yhdysvaltalainen jääkiekkoilija, joka pelaa Itävallan monikansallisen ICE Hockey Leaguen-unkarilaisjoukkue Fehérvár AV19:ssä. Hän on Phoenix Coyotesin toisen kierroksen varaus vuodelta 2009.
Ura

Brown kaupattiin kauden 2013–2014 vaihtojen takarajapäivänä Coyotesista Rostislav Kleslan ja vuoden 2015 varaustilaisuuden neljännen varausvuoron kanssa Washington Capitalsiin, joka antoi tilalle Martin Eratin ja John Mitchellin.
Brown teki ensimmäisen maalinsa NHL:ssä 22. maaliskuuta 2014 San Jose Sharksia vastaan.
Käännös suomeksi
Colin Wilson (jääkiekkoilija)

| Colin Wilson |
| --- | --- |

Henkilötiedot
Syntynyt: 20. lokakuuta 1989 (ikä 34) Greenwich, CT, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  100 kg
Seura
Seura:  Colorado Avalanche
Sarja:  NHL
Pelinumero:  33
Pelaajaura
Pääsarjaura:  2009–
NHL-varaus:  7. varaus, 2008 Nashville Predators
| Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Ruotsi 2006 | jääkiekko |  |
|  Hopeaa | Suomi 2007 | jääkiekko |  |
Colin Wilson (s. 20. lokakuuta 1989 Greenwich, Connecticut, Yhdysvallat) on yhdysvaltalainen jääkiekkoilija. Hän pelaa NHL-joukkue Colorado Avalanchen organisaatiossa. Hän on joukkueen ensimmäisen kierroksen varaus vuodelta 2008 ja oli koko varaustilaisuuden seitsemäs varaus. Wilson on keskushyökkääjä, mutta osaa pelata myös laidassa. Hän on tasaisen varma suorittaja, jonka vahvuudet ovat pelikäsityksessä.
Ura

Vuodet 2005–2007 Wilson edusti Yhdysvaltain alle 18-vuotiaiden maajoukkuetta NAHL:ssä. Hän lähti kaudeksi 2007–2008 opiskelemaan Bostonin yliopistoon. Wilson valittiin siellä Hockey Eastin vuoden tulokkaaksi. Kaudella 2008–2009 hänet valittiin New Englandin parhaaksi hyökkääjäksi ja Hockey Eastin ensimmäiseen tähdistökentälliseen. Wilson voitti Hockey Eastin mestaruuden ja koko NCAA:n mestaruuden keväällä 2009.
Huhtikuussa 2009 Wilson teki kolmivuotisen tulokassopimuksen Nashville Predatorsin kanssa. Hän teki tulokaskaudellaan 2009–2010 35 NHL-ottelussa tehot 8+7=15. Wilson debytoi NHL:ssä 12. lokakuuta 2009 ja hänen ensimmäinen NHL-maalinsa syntyi 21. lokakuuta 2009 Boston Bruinsin Tim Thomasin taakse. Hän pelasi kuitenkin vielä yli puolet kaudestaan Predatorsin farmijoukkue Milwaukee Admiralsissa.
Maajoukkue

Wilson on pelasi alle 20-vuotiaiden MM-kilpailuissa vuosina 2008 ja 2009. Hän oli kuudella osumallaan vuoden 2008 turnauksen paras maalintekijä Kazakstanin Jevgeni Rymarevin kanssa. Wilson pelasi myös alle 18-vuotiaiden MM-kilpailuissa vuosina 2006 (kultaa) ja 2007 (hopeaa). Hän jakoi vuoden 2007 turnauksen pistepörssin voiton ketjukaverinsa James van Riemsdykin kanssa. Wilson teki tehot 6+6=12.
Vuonna 2009 Wilson edusti Yhdysvaltain maajoukkuetta miesten MM-kilpailuissa.
Muuta

Colin Wilson on kolmannen polven NHL-pelaaja. Hänen isänsä Carey Wilson pelasi urallaan yli 500 NHL-ottelua. Careyn isä Jerry Wilson pelasi kolme NHL-ottelua Montréal Canadiensissa kaudella 1956–1957.
Craig Cunningham

| Craig Cunningham |
| --- | --- |

Henkilötiedot
Syntynyt: 13. syyskuuta 1990 (ikä 34) Trail, British Columbia, Kanada
Kansalaisuus:   Kanada
Jääkiekkoilija
Lempinimi:  The Hamster
Pelipaikka:  keskushyökkääjä
Maila:  vasen
Pituus:  178 cm
Paino:  83 kg
Pelaajaura
Pääsarjaura:  2011–2016
Aik. seurat:  Boston Bruins  Arizona Coyotes
NHL-varaus:  97. varaus, 2010 Boston Bruins
Craig Alvin Cunningham (s. 13. syyskuuta 1990) on kanadalainen ammattilaisuransa lopettanut jääkiekkoilija, joka pelasi viimeiset kautensa Arizona Coyotesin organisaatiossa. Hän on Boston Bruinsin varaus vuodelta 2010. Hän voitti WHL:ssä tulokaskaudellaan 2007 Memorial Cupin Vancouver Giantsissa. Lähtiessään Giantsista Cunningham piti joukkueen kaikkien aikojen pelattujen otteluiden ykkössijaa.
Christián Jaroš

| Christián Jaroš> Henkilötiedot |
| --- | --- |
Syntynyt: 2. huhtikuuta 1996 (ikä 28) Košice, Slovakia
Kansalaisuus:   Slovakia
Jääkiekkoilija
Pelipaikka:  puolustaja
Maila:  oikea
Pituus:  191 cm
Paino:  102 kg
Seura
Seura:  TsSKA Moskova
Sarja:  KHL
Pelaajaura
Pääsarjaura:  2014–
Aik. seurat:  Luleå HF (SHL) Asplöven HC (Allsv.) Belleville Senators (AHL) Ottawa Senators (NHL) San Jose Barracuda (AHL) San Jose Sharks (NHL) New Jersey Devils (NHL) Avangard Omsk (KHL) Severstal Tšerepovets (KHL)
NHL-varaus:  139. varaus, 2015 Ottawa Senators
KHL-varaus:  68. varaus, 2013 Dinamo Riika
Christián Jaroš (s. 2. huhtikuuta 1996 Košice, Slovakia) on slovakialainen jääkiekkopuolustaja, joka pelaa KHL-joukkue TsSKA Moskovassa. Jaroš laukoo oikealta.
Pelityyli

The Sports Forecaster -sivuston mukaan Jaroš on lahjakas all around puolustaja, jolla on hyvin kokoa ja voimaa viivapuolustajan rooliin. Jaroš luistelee kokoisekseen melko hyvin ja hänellä on myös kohtalaisen hyvät hyökkäyspään taidot. Jarošin tulisi kuitenkin kehittää itseään fyysisesti kokonaisvaltaisemmaksi pelaajaksi ja sijoittua ajoittain paremmin omassa päässä.
Elite Prospects -sivuston Vladimír Kubíkin mukaan Jaroš on fyysinen puolustaja, joka taklaa kovaa ja liikkuu isoon kokoonsa nähden sulavasti. Kubíkin mukaan hän pelaa erinomaisesti omassa päässä, mutta voisi olla parempi hyökkäävä puolustaja ennen kaikkea laukomalla useammin. Jaroš laukoo oikealta.
Ura > Seuraura

Jaroš on HC Košicen kasvatti. Hän oli kaudella 2012–2013 seuran B-nuorten tehokkain puolustaja tehtyään 15 ottelussa pelipaikkaansa nähden hyvät tehot 3+17=20. Dinamo Riika varasi Jarošin 68. pelaajana KHL:n varaustilaisuudessa 2013. Hän siirtyi kaudeksi 2013–2014 Ruotsiin ja Luleå HF:n J18-junioreihin, joiden tehokkain puolustaja Jaroš oli J18 Allsvenskanissa tehoilla 7+6=13.
Kaudella 2014–2015 Jaroš nousi Luleån J20-junioreiden varakapteeniksi. Syyskuussa 2014 hän teki kevääseen 2017 ulottuvan sopimuksen seuran SHL-joukkueen kanssa, jossa Jaroš myös debytoi kauden aikana. Hän teki SHL-debyyttinsä 9. lokakuuta 2014 vieraissa Linköpings HC:tä vastaan. Jaroš pelasi siellä 25 runkosarja- ja viisi Mestarien liigan ottelua tehden yhden syöttöpisteen. Hän voitti kauden Mestarien liigan mestaruuden. Jaroš pelasi kauden aikana miesten pelejä myös kuusi ottelua lainalla HockeyAllsvenskan-joukkue Asplöven HC:ssä.
Ottawa Senators varasi Jarošin viidennellä kierroksella 139. pelaajana NHL:n varaustilaisuudessa 2015. Hän pelasi ison osan kaudesta 2015–2016 lainalla Asplövenissä, mutta Jaroš vakiinnutti loppukaudella paikkansa Luulajan SHL-joukkueessa, jossa hän pelasi kaikkiaan 25 runkosarja-, kymmenen playoff- ja neljä CHL-ottelua. Joulukuussa 2016 Jaroš teki kolmivuotisen jatkosopimuksen Luulajan kanssa.
Toukokuussa 2017 Jaroš teki kolmivuotisen tulokassopimuksen Ottawa Senatorsin kanssa. Syksyn harjoitusleirin päätteeksi seura lähetti hänet AHL-joukkue Belleville Senatorsin vahvuuteen. Jaroš kuitenkin nostettiin yhdessä Thomas Chabotin kanssa Ottawan NHL-joukkueeseen pian kauden alettua, kun Erik Karlsson ja Johnny Oduya olivat sivussa kokoonpanosta. Hän teki NHL-debyyttinsä runkosarjan kolmannella kierroksella 10. lokakuuta 2017 vieraissa Vancouver Canucksia vastaan. Jaroš sai ottelussa jääaikaa 6.22 minuuttia.
Marraskuussa 2020 Jaroš teki Senatorsin kanssa yksivuotisen jatkosopimuksen.
Tammikuussa 2021 Senators kauppasi Jarošin San Jose Sharksiin vaihdossa Jack Korpackaan ja seitsemännen kierroksen varausvuoroon vuoden 2022 varaustilaisuudessa.
Heinäkuussa 2021 Sharks kauppasi Jarošin New Jersey Devilsiin vaihdossa Nick Merkleyhyn.
Ura > Maajoukkueura

| Mitalit> Maa:   Slovakia.Miesten jääkiekko.Alle 20-v. MM-kilpailut  | Mitalit> Maa:   Slovakia.Miesten jääkiekko.Alle 20-v. MM-kilpailut  | Mitalit> Maa:   Slovakia.Miesten jääkiekko.Alle 20-v. MM-kilpailut  | Maa:   Slovakia> Miesten jääkiekko. |
| --- | --- | --- | --- |
|  Pronssia | Kanada 2015 | jääkiekko |  |
Jaroš edusti Slovakiaa MM-kilpailuissa vuonna 2016. Yhteensä hän on pelannut 16 A-maaottelua tehopistein 2+2=4.
Jaroš pelasi myös alle 20-vuotiaiden MM-kilpailuissa vuosina 2015 ja 2016, joista ensimmäinen turnaus päättyi pronssiin. Jaroš voitti Slovakian sisäisen tehotilaston lukemalla +2 ja valmennus valitsi hänet joukkueensa turnauksen yhdeksi kolmesta parhaasta pelaajasta. Vuoden 2016 turnauksessa Jaroš toimi Slovakian kapteenina. Hänet valittiin turnauksen Valko-Venäjää vastaan pelatun ottelun päätteeksi joukkueensa ottelun parhaaksi pelaajaksi.
Jaroš pelasi myös alle 18-vuotiaiden MM-kilpailuissa vuonna 2014, jolloin valmennus valitsi hänet Slovakian turnauksen yhdeksi kolmesta parhaasta pelaajasta. Jaroš valittiin myös Yhdysvaltoja vastaan pelatun puolivälieräottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2013.
Muuta

Jarošin serkku Erik Černák pelaa NHL-joukkue Tampa Bay Lightningin organisaatiossa.